CELEX: 52015PC0474
Language: ro
Date: 2015-10-01
Title: Propunere de REGULAMENT AL CONSILIULUI privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Republica Islamică Mauritania, pentru o perioadă de patru ani

COMISIA EUROPEANĂ
            Bruxelles, 1.10.2015
            COM(2015) 474 final
            2015/0228(NLE)
            Propunere de
            REGULAMENT AL CONSILIULUI
            privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Republica Islamică Mauritania, pentru o perioadă de patru ani
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Consiliul a autorizat Comisia Europeană să negocieze, în numele Uniunii Europene, reînnoirea Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Republica Islamică Mauritania. După încheierea acestor negocieri, la 10 iulie 2015, negociatorii au parafat un nou protocol. El acoperă o perioadă de patru ani, începând de la data aplicării provizorii stabilite la articolul 14 - adică începând de la data semnării sale.
            
            
               Obiectivul protocolului este să ofere posibilități de pescuit pentru navele Uniunii Europene în apele mauritane, ținând cont de evaluările științifice disponibile, în special de cele ale Comitetului pentru pescuit în zona central-estică a Atlanticului (CECAF), în conformitate cu avizele științifice și cu recomandările Comisiei Internaționale pentru Conservarea Tonului din Oceanul Atlantic (ICCAT) și în limitele surplusului disponibil. Comisia s-a bazat, printre altele, pe rezultatele unei evaluări prospective a oportunității încheierii unui nou protocol, realizată de experți externi. 
            
            
               De asemenea, protocolul are drept obiectiv intensificarea cooperării dintre Uniunea Europeană și Republica Islamică Mauritania, în vederea instituirii unui cadru de parteneriat pentru dezvoltarea unei politici sustenabile în domeniul pescuitului și exploatarea responsabilă a resurselor piscicole din zona de pescuit a Republicii Islamice Mauritania, în interesul ambelor părți.
            
            
               Protocolul prevede posibilități de pescuit în următoarele categorii:
            
            
               –Categoria 1 - Nave de pescuit crustacee cu excepția langustelor și a crabilor: 5 000 t și 25 de nave;
            
            
               –Categoria 2 - Traulere nefrigorifice și nave cu paragate de fund pentru pescuitul de merluciu senegalez: 6 000 t și 6 nave;
            
            
               –Categoria 3 - Nave de pescuit specii demersale altele decât merluciul senegalez, cu alte unelte decât traulul: 3 000 t și 6 nave;
            
            
               –Categoria 4 - Nave de pescuit ton cu plasă-pungă: 12 500 t (tonaj de referință) și 25 de nave;
            
            
               –Categoria 5 - Nave de pescuit ton cu platformă și paragate și nave cu paragate plutitoare: 7 500 t (tonaj de referință) și 15 nave;
            
            
               –Categoria 6 - Traulere frigorifice pentru pescuit pelagic: 247 500 t și 19 nave;
            
            
               –Categoria 7 - Nave nefrigorifice de pescuit pelagic: 15 000 t (scăzute din volumul de la categoria 6, dacă sunt utilizate) și 2 nave. 
            
            
               Este oportun să se definească metoda de alocare a acestor posibilități de pescuit între statele membre. Pe această bază, Comisia propune Consiliului adoptarea propunerii de regulament anexate.
            
            
               2.REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               Părțile interesate au fost consultate în cadrul evaluării protocolului, efectuată în perioada 2012-2014. Cu prilejul reuniunilor tehnice au fost consultați și experții statelor membre. În urma acestor consultări, s-a concluzionat că este oportun să se reînnoiască acordul de pescuit și să se încheie un protocol în domeniul pescuitului cu Republica Islamică Mauritania.
            
            
               3.ELEMENTELE JURIDICE ALE PROPUNERII
            
            
               Prezenta procedură este inițiată în paralel cu procedurile aferente deciziilor Consiliului prin care se autorizează semnarea și aplicarea provizorie, precum și încheierea protocolului.
            
            
               4.IMPLICAȚII BUGETARE
            
         
         
            
               Contribuția financiară anuală este de 59 125 000 EUR pe an, pe baza:
            
            
               a) unei capturi totale admisibile de 261 500 t pentru categoriile de pescuit 1, 2, 3, 6 și 7 și a unui tonaj de referință de 20 000 t pentru categoriile de pescuit 4 și 5 din protocol, corespunzând unei sume de 55 000 000 EUR pe an pentru acces și 
            
            
               b) a unui sprijin pentru dezvoltarea politicii sectoriale a Republicii Islamice Mauritania în domeniul pescuitului, în valoare de 4 125 000 EUR pe an. Acest sprijin răspunde obiectivelor politicii naționale în domeniul pescuitului și mai ales necesităților Republicii Islamice Mauritania sub aspectul sprijinului acordat cooperării științifice și tehnice, formării, supravegherii pescuitului, protecției mediului și infrastructurilor de dezvoltare.
            
            
               2015/0228 (NLE)
            
            
               Propunere de
            
            
               REGULAMENT AL CONSILIULUI
            
            
               privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Republica Islamică Mauritania, pentru o perioadă de patru ani
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 43 alineatul (3),
            
            
               având în vedere propunerea Comisiei Europene,
            
            
               întrucât:
            
            
               (1)La 30 noiembrie 2006, Consiliul a adoptat Regulamentul (CE) nr. 1801/2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (denumit în continuare „acordul de parteneriat”)
                  1
               .
            
            
               (2)La 10 iulie 2015, Uniunea și Republica Islamică Mauritania au parafat un nou protocol la acordul de parteneriat (denumit în continuare „protocolul”). Protocolul acordă navelor din Uniune posibilități de pescuit în zona de pescuit asupra căreia Republica Islamică Mauritania își exercită jurisdicția.
            
            
               (3)La [...], Consiliul a adoptat Decizia …/2015/UE
                  2
                privind semnarea și aplicarea provizorie a protocolului.
            
            
               (4)Este oportun să se definească metoda de alocare a posibilităților de pescuit între statele membre, pe durata aplicării protocolului.
            
            
               (5)În conformitate cu articolul 10 alineatul (1) din Regulamentul (CE) nr. 1006/2008 al Consiliului
                  3
               , dacă se constată că posibilitățile de pescuit alocate Uniunii în temeiul protocolului nu sunt utilizate pe deplin, Comisia informează statele membre în cauză. Se consideră că absența unui răspuns, într-un termen ce urmează să fie stabilit de Consiliu, echivalează cu confirmarea faptului că navele statului membru în cauză nu utilizează pe deplin posibilitățile de pescuit care le-au fost alocate în perioada respectivă. Termenul respectiv ar trebui să fie stabilit.
            
            
               (6)Prezentul regulament ar trebui să se aplice începând de la data semnării protocolului,
            
            
               (7)
            
            
               ADOPTĂ PREZENTUL REGULAMENT:
            
            
               Articolul 1
            
         
         
            
               1.Posibilitățile de pescuit stabilite în temeiul Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (denumit în continuare „protocolul”) sunt alocate statelor membre după cum urmează:
            
            
               (a)Categoria 1 - Nave de pescuit crustacee cu excepția langustelor și a crabilor 
            
            
            
                     
                        Spania
                     
                  
                  
                     
                           4 150 t
                     
                  
               
                     
                        Italia
                     
                  
                  
                     
                           600 t
                     
                  
               
                     
                        Portugalia
                     
                  
                  
                     
                           250 t
                     
                  
               
            
               În cadrul acestei categorii, cel mult 25 de nave pot fi desfășurate simultan în apele mauritane.
            
            
            
               (b)Categoria 2 - Traulere (nefrigorifice) și nave cu paragate de fund pentru pescuitul de merluciu senegalez 
            
            
            
                     
                        Spania
                     
                  
                  
                     
                        6 000 t
                     
                  
               
            
               În cadrul acestei categorii, cel mult 6 nave pot fi desfășurate simultan în apele mauritane. 
            
            
               (c)Categoria 3 - Nave de pescuit specii demersale altele decât merluciul senegalez, cu alte unelte decât traulul 
            
            
            
               Spania
                     3 000 t
            
            
            
               În cadrul acestei categorii, cel mult 6 nave pot fi desfășurate simultan în apele mauritane. 
            
            
            
               (d)Categoria 4 - Nave de pescuit ton cu plasă-pungă
            
            
         
         
            
               Spania           
                     17 licențe anuale
            
            
               Franța
                     8 licențe anuale
            
            
               (e)Categoria 5 - Nave de pescuit ton cu platformă și paragate și nave cu paragate plutitoare
            
            
            
               Spania
                     14 licențe anuale
            
            
               Franța
                     1 licență anuală
            
            
               (f)Categoria 6 - Traulere frigorifice pentru pescuit pelagic
            
            
            
               Germania
                     12 560 t
            
            
               Franța
                     2 615 t
            
            
               Letonia
                     53 913 t
            
            
               Lituania
                     57 642 t
            
            
               Țările de Jos
                     62 592 t
            
            
               Polonia
                     26 112 t
            
            
               Regatul Unit
                     8 531 t
            
            
               Irlanda
                     8 535 t
            
            
            
               În fiecare an al perioadei de valabilitate a protocolului, statele membre dispun de următorul număr de licențe trimestriale:
            
            
            
               Germania
                     4
            
         
         
            
               Franța
                     2
            
            
               Letonia
                     20
            
            
               Lituania
                     22
            
            
               Țările de Jos
                     16
            
            
               Polonia
                     8
            
            
               Regatul Unit
                     2
            
            
               Irlanda
                     2
            
            
            
            
            
               Statele membre informează Comisia dacă anumite licențe pot fi puse la dispoziția altor state membre.
            
            
            
               În cadrul acestei categorii, cel mult 19 nave pot fi desfășurate simultan în apele mauritane.
            
            
            
            
               (g)Categoria 7 - Nave nefrigorifice de pescuit pelagic
            
            
               Irlanda
                     
                     
                     15 000 t
            
            
            
               În caz de neutilizare, aceste posibilități de pescuit sunt transferate la categoria 6, conform metodei de alocare prevăzute pentru respectiva categorie. Irlanda informează Comisia, cel târziu până la data de 1 iulie a fiecărui an de valabilitate a protocolului, dacă unele posibilități de pescuit pot fi puse la dispoziția altor state membre.
            
            
               2.Dacă cererile de autorizații de pescuit prezentate de statele membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cererile de autorizații de pescuit prezentate de orice alt stat membru în conformitate cu articolul 10 din Regulamentul (CE) nr. 1006/2008.
            
         
         
            
               3.Termenul în care statele membre trebuie să confirme că nu utilizează pe deplin posibilitățile de pescuit alocate în temeiul acordului, conform prevederilor articolului 10 alineatul (1) din Regulamentul (CE) nr. 1006/2008, este stabilit la zece zile lucrătoare, începând de la data la care Comisia informează respectivele state membre că posibilitățile de pescuit nu sunt utilizate pe deplin.
            
            
               Articolul 2
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene. 
            
            
               Se aplică de la data semnării protocolului.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  Regulamentul (CE) nr. 1801/2006 al Consiliului din 30 noiembrie 2006 privind încheierea Acordului de parteneriat în domeniul pescuitului între Comunitatea Europeană și Republica Islamică Mauritania (JO L 343, 8.12.2006, p. 1).
               
               
                  
                     (2)
                  Decizia (UE)... a Consiliului privind semnarea, în numele Uniunii Europene și aplicarea provizorie a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (JO L ..., ..., p. ...).
               
               
                  
                     (3)
                  Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare, de modificare a Regulamentelor (CEE) nr. 2847/93 și (CE) nr. 1627/94 și de modificare a Regulamentului (CE) nr. 3317/94 (JO L 286, 29.10.2008, p. 33).